## 1. Kooli eripära, kooli õppe- ja kasvatustegevuse eesmärgid ja põhimõtted

Haapsalu Viigi Kool on põhikool, kus õpivad füüsilise ja hariduslike erivajadustega õpilased põhikooli riikliku ja lihtsustatud (lihtsustatud õpe, toimetuleku- ja hooldusõpe) õppekava alusel.

Kooli missioon: Haapsalu Viigi Kool arvestab iga haridusliku ja füüsilise erivajadusega õpilase individuaalsust, loob võimalused tema igakülgseks võimetekohaseks arenguks ning elus toimetulekuks.

Kooli visioon: Haapsalu Viigi Kool on kõrgeima kompetentsi taseme ja sobivaima füüsilise õppekeskkonnaga kool Eestis tugi- ja liikumisaparaadi talitlushäirete, liitpuudega ja intellektipuudega õpilastele.

Koolil on nii hariv kui ka kasvatav ülesanne. Kool aitab kaasa õpilaste kasvamisele loovateks, mitmekülgseteks isiksusteks, eelisarendades nende laste suhtlemis- ja iseseisva toimetulekuoskusi. Rõhk on kaasamisel ja sotsiaalsel integratsioonil, kutsevalikut soodustavate tegevuste toetamisel. Koolis toetatakse õpilase vaimset, füüsilist, kõlbelist, sotsiaalset ja emotsionaalset arengut. Õpilase probleeme leevendatakse logopeedilise, eripedagoogilise, füsioteraapilise abi ning teiste tugiteenustega sedavõrd, et õpilane suudab omandada põhihariduse meie koolis või jätkata õpinguid elukohajärgses koolis. Oluline on õigel ajal kasutusele võtta parimad õpilase arengutasemele vastavad meetmed, et puue või probleem ei süveneks.

Kooli õppe- ja kasvatustöö on suunatud õpilaste eetiliste väärtushinnangute ja iseseisvas elus vajalike toimetulekuoskuste kujundamisele.

Eesmärgid:

- • erivajadustega lastele üldharidus vastavalt nende füüsilistele ja vaimsetele võimetele; • erivajadustega lastele üldharidus vastavalt nende füüsilistele ja vaimsetele võimetele;
- • koolikohustuse täitmine ja vähemalt rahuldav õppeedukus; • koolikohustuse täitmine ja vähemalt rahuldav õppeedukus;
- • õpilaste tervislikku seisundit ja toetada selle paranemist või säilitamist; • õpilaste tervislikku seisundit ja toetada selle paranemist või säilitamist;
- • erivajadustega laps ette elus toimetulekuks ja edasiõppimiseks; • erivajadustega laps ette elus toimetulekuks ja edasiõppimiseks;
- • suhetes väärtustada sallivust, kaaslaste vajaduste arvestamist ja • suhetes väärtustada sallivust, kaaslaste vajaduste arvestamist ja abivalmidust;
- • õpilaste, pedagoogide ja lastevanemate rahulolu; • õpilaste, pedagoogide ja lastevanemate rahulolu;
- • õppetööd huvitegevuse kaudu; • õppetööd huvitegevuse kaudu;
- • lõimitud õppe- ja huvitegevusega lapse arengut erinevates valdkondades. • lõimitud õppe- ja huvitegevusega lapse arengut erinevates valdkondades.

Põhimõtted Kooli õppekava arvestab õpilaste eripära, mis tuleneb nende füüsilisest, vaimsest, kõnelisest, sotsiaalsest ja kognitiivsest erivajadusest. Õppetöö taseme ja kasvatuslike meetmete aluseks on nõustamiskomisjoni, eripedagoogi, logopeedi, psühholoogi, psühhiaatri ning eriarstide uuringud ja soovitused. Klassijuhataja (tiimijuht) jälgib koostöös õpilase, aineõpetajate, kasvatajate ning lapsevanematega õppetöö taseme jõukohasust ja teeb vajadusel ettepaneku selle muutmiseks. Kui õpilasel tekivad antud klassi ainekava omandamisel raskused, siis rakendatakse tema toetamiseks järgmiseid tugisüsteeme: aineõpetaja konsultatsioonid, õpiabirühm, kõneravi, individuaalne õppekava, nõustamine psühholoogi ja sotsiaaltöötaja poolt, õppimistund õpilaskodus, tugiisik. Töös HEV lastega on õpetajate kvalifikatsiooninõudeks eripedagoogiline kõrgharidus või lisaks erialasele kõrgharidusele 320-tunniline eripedagoogiline koolitus ning kasvatajatel 160-tunniline eripedagoogiline koolitus.